Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13. §-a alapján meghatározott.
Paragraph Index: 683

194. Mérleg szerinti eredmény (év közben Eredmény) (187-188+189+190-191. sor) Az itt közölt adatnak meg kell egyeznie a Felügyeleti mérleg forrás oldalán a 748. soron jelentett adattal. Év közben a hitelintézet fõkönyvi adatain alapuló, az Szkr. 12. § (2) bekezdés elõírásainak megfelelõen havonta (beleértve az elõzetes decemberi adatokat is) lezárt eredményének – a bevételek, ráfordítások és költségek egyenlegének – ténylegesen befizetett társasági adóelõleggel csökkentett összegét kell kimutatni. (Ezt az eredményt nem befolyásolja az, hogy a hitelintézet a fizetett adóelõleget könyveiben hol tartja nyilván). Az elõzetes decemberi eredmény kiszámításánál a bevételek és ráfordítások számbavételénél az adott pénzügyi helyzetnek megfelelõen az összes (Hpt., Szmt., egyéb jogszabály által elõírt) tartalékot el kell számolni, és a kiszámított adófizetési kötelezettség összegét kell figyelembe venni. A végleges decemberi jelentésnél az (auditált) éves beszámoló (a pénzügyi mérleg) adata jelenti a mérleg szerinti eredményt. Ez a sor tartalmában megegyezik az Szkr. 2. számú mellékletében szereplõ Eredménykimutatás I. 25. sorával.

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes